CELEX: 62021TN0631
Language: fi
Date: 2021-09-27 00:00:00
Title: Asia T-631/21: Kanne 27.9.2021 – BZ v. EKP

20.12.2021   
            
            
               FI
            
            
               Euroopan unionin virallinen lehti
            
            
               C 513/30
            
         
      Kanne 27.9.2021 – BZ v. EKP
      (Asia T-631/21)
      (2021/C 513/45)
      Oikeudenkäyntikieli: englanti
      
         Asianosaiset
      
      
         Kantaja: BZ (edustaja: asianajaja H. Tettenborn)
      
         Vastaaja: Euroopan keskuspankki (EKP)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 16.3.2021 ja 13.7.2021 päivätyt EKP:n johtokunnan päätökset, siltä osin kuin niissä molemmissa a) arvioitiin kantajan tilanne uudelleen ja myönnettiin hänelle 50 000 euroa kohtuulliseksi katsottuna vahingonkorvauksena hänelle aiheutuneesta vahingosta (mukaan lukien kaikki vahingot, jotka aiheutuvat henkilöstöhallinnon pääosaston 12.1.2021 päivätyssä kirjeessä yksilöidyistä virheistä) ja b) hylättiin hänen 18.5.2021 jättämänsä erityinen valitus johtokunnan 16.3.2021 päivätystä päätöksestä
               
            
                  —
               
               
                  velvoittamaan EKP:n maksamaan kantajalle:
                  
                              —
                           
                           
                              korvauksena 200 000 euroa Euroopan ihmisoikeussopimuksen 8 artiklan rikkomisesta kantajan yksityiselämän, kun sitä tarkastellaan ihmisarvon ja ammatillisen integriteetin näkökulmasta, kunnioittamatta jättämisen takia
                           
                        
                              —
                           
                           
                              korvauksena 130 000 euroa Euroopan ihmisoikeussopimuksen 8 artiklan rikkomisesta kantajan yksityiselämän, kun sitä tarkastellaan terveyttä koskevan oikeuden näkökulmasta, kunnioittamatta jättämisen takia
                           
                        
                              —
                           
                           
                              virheellisen tutkimusraportin ja asiassa F-43/10 kumotun ratkaisun käyttämisestä lähettämällä ne [luottamuksellista] aiheutuvasta aineettomasta vahingosta 20 000 euroa
                           
                        
                              —
                           
                           
                              ansionmenetyksestä määrä, joka lasketaan vireillä olevan asian T-500/16 lopputuloksen perusteella
                           
                        
                              —
                           
                           
                              tutkimusaineiston tuhoamista aiheutuneesta aineettomasta vahingosta 20 000 euroa
                           
                        
                              —
                           
                           
                              hänen arviointinsa ja palkkioiden ja palkan vuosittaista tarkistusta koskevassa menettelyssä vuoden 2007 osalta annetun päätöksen, joka kattaa ajanjakson 2007–2021, viivästymisestä aiheutuvasta aineettomasta vahingosta 52 000 euroa
                           
                        
                              —
                           
                           
                              arvioinnin ja palkkioiden ja palkan vuosittaista tarkistusta koskevan päätöksen puuttumisesta aiheutuneesta aineettomasta ja aineellisesta vahingosta 150 000 euroa
                           
                        
                              —
                           
                           
                              uuden tutkimuksen puuttumisesta seuraavasta lopullisesta mahdollisuuden menettämisestä aiheutuvasta (aineettomista ja aineellisista vahingoista) 700 000 euroa
                           
                        
            
                  —
               
               
                  velvoittamaan EKP:n vastaamaan omista oikeudenkäyntikuluistaan ja korvaamaan kantajan oikeudenkäyntikulut tässä asiassa.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Ensimmäinen kanneperuste: 16.3.2021 päivätyssä johtokunnan päätöksessä on lukuisia oikeudellisia ja tosiseikkoja koskevia virheitä ja EKP:n henkilöstösääntöjen 8.2.1 artiklaa ja EKP:n henkilöstön palvelussuhteen ehtojen 42 artiklaa on vääristetty ja sovellettu virheellisesti.
               
            
                  2)
               
               
                  Toinen kanneperuste: SEUT 266 artiklan rikkominen mukaan lukien laiminlyönti a) myöntää kärsitystä vahingosta asianmukainen korvaus eikä kohtuuden mukaan (nimittäin kohtuulliseksi katsottu) määriteltyä korvausta, b) korvata kantajalle asianmukaisesti ja suhteellisuus- ja syrjintäperiaatteen mukaisesti kaikki haitat/vahingot, mukaan lukien korvaus mahdollisuuden menettämisestä, joka aiheutui siitä, että EKP:n on mahdotonta suorittaa uudelleen tutkimusta ja c) korjata kumottujen päätösten aiemmat vaikutukset.
               
            
                  3)
               
               
                  Kolmas kanneperuste: Avoimuusperiaatteen ja hyvän hallinnon periaatteen loukkaaminen ja EU:n perusoikeuskirjan 41, 42 ja 47 artiklan rikkominen ja oikeusvarmuuden periaatteen ja kanneoikeutta koskevan oikeuden periaatteen loukkaaminen.
               
            
                  4)
               
               
                  Neljäs kanneperuste: Huolenpitovelvollisuuden ja henkilöstön hyvinvointia koskevan velvollisuuden noudattamatta jättäminen sekä EU:n perusoikeuskirjan 21 ja 31 artiklan rikkominen.
               
            
                  5)
               
               
                  Viides kanneperuste: Perustelut eivät ole pitäviä.